Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 475/10/3304	Nové Mesto nad Váhom, 10.2.2012
EEČ : 2-24-7-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Nové Mesto nad Váhom
Rozhodnutie:
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
sa v skúšobnej dobe, určenej uznesením prokurátora Okresnej prokuratúry Nové Mesto nad Váhom zo dňa 6.2.2012, spisová značka Pv 475/10/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
dňa 05.06.2010 v čase o 14:55 h v Novom Meste nad Váhom na Ul. Trenčianskej č. 68 v predajni TESCO Stores SR, a.s., odcudzil 2 ks 0,5 l fliaš alkoholu zn. VodI a AMUNDSEN v hodnote 13,28 Eur a to tým spôsobom, že si ich uschoval do vnútorných vreciek vesty, ktorú mal oblečenú na sebe, následne ich preniesol cez pokladňu, kde bol kontrolovaný príslušníkom SBS, ktorému na vyzvanie odcudzené fľaše vydal, pričom dňa 12.04.2010 mu bola uložená bloková pokuta vo výške 30,00 Eur, na blok č. A 0042769 za spáchanie priestupku proti majetku podľa ustanovenia § 50 ods. 1 zák. č. 372/90 Zb. o priestupkoch, 

Skúšobná doba:
Uznesením prokurátora Okresnej prokuratúry Nové Mesto nad Váhom zo dňa 6.2.2012, spisová značka Pv 475/10/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry Nové Mesto nad Váhom XXXXX, PhD., sp. zn. Pv 475/10 - 15 zo dňa 29.06.2010, právoplatným dňa 10.07.2010, bolo podľa ustanovenia § 216 ods. l Trestného poriadku podmienečne zastavené trestné stíhanie proti obvinenému XXXXX, nar. XXXXX v Trenčíne, pre prečin krádeže podľa ustanovenia § 212 ods. 2 písm. f) Trestného zákona na skutkovom základe tak, ako je uvedený vo výrokovej časti tohto uznesenia. 
Zároveň bola obvinenému podľa ustanovenia § 216 ods. 2 Trestného poriadku určená skúšobná doba v trvaní 18 (osemnásť) mesiacov. Skúšobná doba podmienečného zastavenia trestného stíhania bola prokurátorom podľa ustanovenia § 216 ods. 2 Trestného poriadku stanovená v trvaní 18 mesiacov od právoplatnosti uvedeného uznesenia, pričom sa skončila dňa 10.01.2012. 
Bezprostredne po uplynutí skúšobnej doby som v predmetnej trestnej veci vykonal šetrenie za účelom rozhodnutia v zmysle § 217 ods. l Trestného poriadku, pričom som zistil, že obvinený v skúšobnej dobe viedol riadny život, nebol súdne trestaný ani sankcionovaný za priestupky. 
V rámci uvedeného postupu pre potreby rozhodnutia v zmysle ustanovenia § 217 ods. l Trestného poriadku boli zabezpečené správy z Obvodného úradu Nové Mesto nad Váhom, Odboru všeobecnej vnútornej správy zo dňa 13.01.2012, z ktorej vyplýva, že Odbor všeobecnej vnútornej správy Obvodného úradu Nové Mesto nad Váhom neprejednával v priestupkovom konaní priestupok, ktorý by spáchal obvinený. Na tunajšiu prokuratúru bola doručená aj správa z Obvodného oddelenia PZ Nové Mesto nad Váhom zo dňa 19.01.2012, z ktorej vyplýva, že proti obvinenému nebolo v období od 10.07.20 10 do 10.01.2012 vedené trestné stíhanie. Rovnako zo správy z Mesta Nové Mesto nad Váhom zo dňa 12.01.2012 nevyplynuli skutočnosti o zázname o spáchanom priestupku, resp. inom správnom delikte.  
Do vyšetrovacieho spisu bol napokon zaevidovaný aj aktuálny odpis registra trestov zo dňa 03.02.2011, z ktorého vyplýva, že obvinený sa v priebehu skúšobnej doby nedopustil ani žiadneho trestného činu. 

Vzhľadom na vyššie uvedené skutočnosti konštatujem, že obvinený v priebehu skúšobnej doby viedol riadny život a bola tak splnená zákonná podmienka uvedená v § 217 ods. 1 Trestného poriadku, ktorá je predpokladom osvedčenia sa obvineného v skúšobnej dobe. Pre úplnosť uvádzam, že vzhľadom k skutočnosti, že odcudzený tovar bol nepoškodený, vrátený späť do predajne, nebola mu uložená povinnosť nahradit' spôsobenú škodu a ani iné obmedzenia, resp. povinnosti. 
Vzhľadom na uvedené bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ondrej Prikryl, PhD.
prokurátor